b'\n_START_ARTICLE_\nHollandsk gjeterhund\n_START_PARAGRAPH_\nHollandsk gjeterhund er en hund som ble utviklet i Nederland.\n_START_SECTION_\nTemperament\n_START_PARAGRAPH_\nHollandsk gjeterhund er intelligent, lojal, har sterke drifter, derfor passer den ypperlig som tjeneste- og brukshund. Av natur er den avlet for \xc3\xa5 brukes, og har gode drifter. Hunden er sv\xc3\xa6rt lett \xc3\xa5 motivere og trene, og kan lett trenes positivt om man klarer \xc3\xa5 v\xc3\xa6re konsekvent. Som familiehund er den lekende, kj\xc3\xa6rlig og aktiv.\n_START_SECTION_\nArbeidsevne\n_START_PARAGRAPH_\nKorth\xc3\xa5ret hollandsk gjeterhund er i utstrakt bruk i Europa og USA som arbeidshund, f\xc3\xb8rst og fremst for politiet, skj\xc3\xb8nt de er mye brukt som redningshund ogs\xc3\xa5. En grunn til det er at de er mindre enn sch\xc3\xa4ferhund og derfor er lettere for f\xc3\xb8rer \xc3\xa5 plukke opp og b\xc3\xa6re med seg n\xc3\xa5r det er behov for det. Motet til hunden er legendarisk._NEWLINE_En annen grunn til at den er blitt sv\xc3\xa6rt popul\xc3\xa6r er at den ikke har v\xc3\xa6rt utsatt for rasedyrking p\xc3\xa5 samme m\xc3\xa5te som tysk gjeterhund. Slik har den unng\xc3\xa5tt noen av de helse- og temperamentsproblemene som disse har, blant annet med hofteleddsdysplasi.'